73 
Kirken ved en forskjelsløs Benyttelse af alle Slags Skrifter, der 
udbredte sig i Kirken og deels foranledigede, deels havde den 
Hensigt at understøtte Anskuelser, som vare i Strid med den 
sande apostoliske Lære. Hvorledes denne Udsondring skete og 
hvorledes omsider det Nye Testamentes Samling kom til at inde- 
holde de Skrifter, som nu findes i samme; derom indeholder 
det N. T.'s Kanons Historie nærmere Oplysning. Her ville vi 
kun indskrænke os til den Bemærkning, at det navnlig var fra 
Gnostikerne Stødet gik ud til den Bevægelse, der gjorde 
Spørgsmaalet om det Nye Testamentes Skrifter til Gjenstand for 
større Opmærksomhed og dybere gaaende Undersøgelser, end 
tidligere havde været Tilfældet i Kirken. At Gnostikerne, som 
man stundom har paastaaet, skulde tidligere end den alminde- 
lige Kirkes Tilhængere have begyndt Samlingen af det Nye Te- 
stamentes Skrifter, er en urigtig Mening, støttet til den Kjends- 
gjerning, at Gnostikeren Marcion er den Første, hvorom der er 
meddeelt, at han havde dannet sig en saadan, idet Kirkefædrene 
gjorde opmærksom paa dens Forskjellighed fra den i Kirken imod 
Slutningen af det Aarhundrede vedtagne Samling af nytesta- 
mentlige Skrifter.  Tvertimod er der, som vi ovenfor have op- 
lyst, Grund til at antage, at allerede til den Tid, da de ældste 
bekjendte Gnostikere fremtraadte, iblandt hvilke Basilides ind- 
tager den første Plads, existerede der i Kirken Samlinger af 
apostoliske Skrifter, og at det var Trangen til at søge en Støtte 
for deres fra den i Kirken udbredte Tradition afvigende Lær- 
domme, som førte dem til at paaberaabe disse Skrifters Auto- 
ritet. Hvilke og hvormange af det Nye Testamentes Skrifter de 
Gnostikere, som blomstrede før Midten af det Aarhundrede, 
kjendte og benyttede, kunne vi ikke med Sikkerhed angive, da 
vi kun kjende Brudstykker af deres Værker, og Mangelen af 
Citater fra flere nytestamentlige Skrifter kan være tilfældig. 
Mærkeligt er det derimod, at vi blandt de fem og fyrgetyve Ci- 
tater af det Nye Testamente, som man finder hos Basilides, 
